12. ฐานะการเงินและผลการดำเนินงาน

  งบการเงิน

  (ก) สรุปรายงานการสอบบัญชีของผู้สอบบัญชีในระยะ 3 ปีที่ผ่านมา

2544/45 ผู้สอบบัญชีได้รับแต่งตั้งให้เป็นผู้สอบบัญชีของบริษัทในระหว่างปี 2543
ทำให้ไม่ได้เข้าสังเกตการณ์ตรวจนับสินค้าคงเหลือ ณ วันต้นงวด (30 มิถุนายน 2543)
และไม่สามารถใช้วิธีการตรวจสอบอื่นให้เป็นที่พอใจในปริมาณสินค้าคงเหลือได้
จึงไม่สามารถสินค้าคงเหลือได้ จึงไม่สามารถสรุปได้ว่า
มีรายการปรับปรุงซึ่งอาจจำเป็นที่มีผลกระทบต่อกำไร(ขาดทุน)สุทธิ กำไร(ขาดทุน)สะสมต้นงวด
และกระแสเงินสด สำหรับปีสิ้นสุด 30 มิถุนายน 2544 หรือไม่

บริษัทและบริษัทย่อยมีผลขาดทุนสุทธิจากการดำเนินการติดต่อกันมาหลายปี
มีผลให้เกิดส่วนขาดของผู้ถือหุ้นและมีหนี้สินหมุนเวียนสูงกว่าสินทรัพย์หมุนเวียนในงบการเงินรวมและงบการเงินเฉพาะ
นอกจากนี้ยังมีปัจจัยอื่นที่มีผลกระทบต่อการดำเนินงานต่อเนื่องของกิจการซึ่งปัจจัยเหล่านี้เป็นเหตุให้สงสัยอย่างมากว่า
บริษัทอาจไม่สามารถดำเนินงานต่อเนื่องได้

ตามทีบริษัทฯอยู่ในระหว่างฟื้นฟูกิจการตามคำสั่งศาล
ซึ่งจะต้องทำสัญญาปรับปรุงโครงสร้างหนี้และปฏิบัติตามขั้นตอนต่างๆ
ของแผนฟื้นฟูกิจการภายในระยะเวลาที่กำหนด
ซึ่งบริษัทยังไม่สามารถปฏิบัติให้บรรลุเงื่อนไขบังคับก่อนของแผนฟื้นฟูกิจการได้
เงื่อนไขสำคัญที่บริษัทไม่สามารถบรรลุได้คือการจัดหาเงินทุนหมุนเวียนจำนวน 100 ล้านบาท บริษัทฯ
จึงเห็นว่าควร มีการแก้ไขแผนฟื้นฟูกิจการ โดยได้มีการเสนอต่อที่ประชุมคณะกรรมการเจ้าหนี้
ซึ่งคณะกรรมการเจ้าหนี้ได้ยอมรับแนวทางแต่ขอให้บริษัทฯ
จัดทำรายละเอียดของแผนที่ต้องการแก้ไขโดยระบุระยะเวลาและขั้นตอนการปฏิบัติเพื่อเสนอต่อที่ประชุมคณะกรรมการเจ้าหนี้ต่อไป
ทั้งนี้บริษัทฯ
จะต้องแก้ไขแผนฟื้นฟูกิจการและดำเนินการตามเงื่อนไขบังคับก่อนให้แล้วเสร็จภายในวันที่ 31
ธันวาคม 2545 ตามที่คณะกรรมการเจ้าหนี้ได้มีมติขยายระยะเวลาให้ไว้ ปัจจัยเหล่านี้
เป็นเหตุให้สงสัยอย่างมากว่าบริษัทฯ และบริษัทย่อย อาจไม่สามารถดำเนินงานต่อเนื่องได้
งบการเงินสำหรับปีสิ้นสุดวันที่ 30 มิถุนายน 2545 และ 2544
ได้จัดทำขึ้นตามหลักการบัญชีที่รับรองทั่วไป
โดยถือตามข้อสมมติฐานทางบัญชีที่ว่ากิจการจะดำเนินการอย่างต่อเนื่อง
ดังนั้นจึงไม่ได้ปรับปรุงมูลค่าสินทรัพย์ในราคาที่อาจขายได้
และไม่ได้ปรับปรุงหนี้สินตามจำนวนเงินที่จะต้องจ่ายคืน และจัดประเภทบัญชีใหม่
ซึ่งอาจจำเป็นถ้าบริษัทฯ และบริษัทย่อยไม่สามารถดำเนินงานต่อเนื่องได้

2545/46 บริษัทฯ และบริษัทย่อยมีผลขาดทุนจากการดำเนินงานติดต่อกันหลายปี
มีผลให้เกิดส่วนขาดผู้ถือหุ้นในงบการเงินรวมและงบการเงินเฉพาะของบริษัทจำนวน 6,381.90
ล้านบาท และ 6,632.85 ล้านบาท ตามลำดับ ในปี 2546 และจำนวน 5,569.89 ล้านบาท และ
5,833.69 ล้านบาท ตามลำดับ ในปี 2545
และมีหนี้สินหมุนเวียนสูงกว่าสินทรัพย์หมุนเวียนในงบการเงินรวม จำนวน 649.89 ล้านบาท และ
576.31 ล้านบาท ณ วันที่ 30 มิถุนายน 2546และ 2545 ตามลำดับ
นอกจากนี้ยังมีปัจจัยอื่นที่มีผลกระทบต่อการดำเงินงานต่อเนื่องของกิจการดังต่อไปนี้

1) บริษัทฯ ได้หยุดดำเนินงานชั่วคราวในส่วนงานธุรกิจเหล็ก
และส่วนงานธุรกิจการเกษตรมีการผลิตไม่เต็มกำลังการผลิตเนื่องจากขาดเงินทุนหมุนเวียน 2)
บริษัทย่อย 2
แห่งที่ทำธุรกิจเหล็กได้หยุดดำเนินงานชั่วคราวเพื่อรอรับแผนดำเนินงานและเงินสนับสนุนจากบริษัทใหญ่
นอกจากนี้บริษัทย่อยแห่งหนึ่งยังมีหนี้สินจากคดีความหลายคดี เป็นจำนวนเงินรวม 340.42 ล้านบาท
ซึ่ง ณ วันที่ 30 มิถุนายน 2546 และ 2545 ศาลได้พิพากษาให้บริษัทย่อยต้องชำระหนี้แล้ว 2 คดี
และ 1 คดี ตามลำดับ เป็นเงิน 131.31 ล้านบาท และ 117.27 ล้านบาท ตามลำดับ
และดอกเบี้ยตั้งแต่วันฟ้องถึงวันชำระเสร็จสิ้น
ส่วนคดีที่เหลือก็มีมูลของคดีลักษณะเดียวกันจึงมีแนวโน้มว่าศาลจะพิพากษาให้บริษัทย่อยชำระหนี้ทั้งหมดพร้อมดอกเบี้ย
หากบริษัทย่อยแพ้คดีทั้งหมดจะต้องชำระหนี้รวมดอกเบี้ยคำนวณถึงวันที่ 30 มิถุนายน 2546 และ
2545 จำนวน 462.34 ล้านบาท และ 438.37 ล้านบาท ตามลำดับ
ซึ่งบริษัทย่อยได้บันทึกหนี้สินไว้ในบัญชีแล้วจำนวน 389.41 ล้านบาท และ 376.23 ล้านบาท
ตามลำดับ 3) บริษัทฯ อยู่ระหว่างฟื้นฟูกิจการตามคำสั่งศาล
ซึ่งจะต้องปรับโครงสร้างนี้และปฎิบัติตามขั้นตอนต่างๆของแผนฟื้นฟูฯ ภายในระยะเวลาที่กำหนด
ซึ่งบริษัทยังไม่สามารถปฎิบัติให้บรรลุเงื่อนไขบังคับก่อนของแผนฟื้นฟูฯ ได้ เงื่อนไขสำคัญที่บริษัทฯ
ไม่สามารถบรรลดได้คือการ จัดหาเงินทุนหมุนเวียน จำนวน 100 ล้านบาท บริษัทฯ
จึงเห็นควรมีการแก้ไขแผนฟื้นฟูกิจการ โดยได้มีการเสนอต่อที่ประชุมคณะกรรมการเจ้าหนี้
ซึ่งคณะกรรมการเจ้าหนี้ได้ยอมรับในแนวทางแต่ขอให้ บริษัทฯ
จัดทำรายละเอียดของแผนที่ต้องการแก้ไขโดยระบุระยะเวลาและขั้นตอนการปฎิบัติเพื่อเสนอต่อที่ประชุมคณะกรรมการเจ้าหนี้ต่อไป
ซึ่งปัจจุบันบริษัทฯ อยู่ระหว่างในการจัดทำรายละเอียดของแผนที่ต้องการแก้ไขดังกล่าว ทั้งนี้บริษัทฯ
จะต้องแก้ไขแผนฟื้นฟูฯ และดำเนินการตามเงื่อนไขบังคับก่อนให้เสร็จภายในวันที่ 31 ธันวาคม
2546 ตามที่คณะกรรมการเจ้าหนี้ได้มีมติขยายระยะเวลาให้ไว้

2546/47 บริษัทฯ และบริษัทย่อยมีผลขาดทุนจากการดำเนินงานติดต่อกันมาหลายปี
มีผลให้เกิดส่วนขาดของผู้ถือหุ้นในงบการเงินรวมและงบการเงินเฉพาะของบริษัทจำนวน 7,331.72
ล้านบาท และ 7,555.37 ล้านบาท ตามลำดับ ในปี 2547 และ จำนวน 6,926.28 ล้านบาท
และ 7,177.23 ล้านบาท ตามลำดับ ในปี 2546
และมีหนี้สินหมุนเวียนสูงกว่าสินทรัพย์หมุนเวียนในงบการเงินรวม จำนวน 737.49 ล้านบาท และ
753.67 ล้านบาท ณ วันที่ 30 มิถุนายน 2547 และ 2546 ตามลำดับ
นอกจากนี้ยังมีปัจจัยอื่นที่มีผลกระทบต่อการดำเนินงานต่อเนื่องของ

กิจการดังต่อไปนี้ 1)
การดำเนินงานทั้งในส่วนงานธุรกิจเหล็กและธุรกิจการเกษตรมีการผลิตไม่เต็มกำลังการผลิตเนื่องจากขาดเงินทุนหมุนเวียน
2)
บริษัทย่อยแห่งหนึ่งที่ทำธุรกิจเหล็กได้หยุดดำเนินงานชั่วคราวเพื่อรอรับแผนดำเนินงานและเงินสนับสนุนจากบริษัทใหญ่
ส่วนอีกหนึ่งแห่งเริ่มกลับมาซื้อขายเศษเหล็กในช่วงปลายปี 2546 แต่ยังไม่เต็มกำลังการผลิต 3)
บริษัทฯ อยู่ระหว่างฟื้นฟูกิจการตามคำสั่งศาล (หมายเหตุ 1)
ซึ่งจะต้องทำสัญญาปรับโครงสร้างหนี้และปฏิบัติตามขั้นตอนต่าง ๆ ของแผนฟื้นฟูฯ
ภายในระยะเวลาที่กำหนด ซึ่งบริษัทฯ ยังไม่สามารถปฏิบัติให้บรรลุเงื่อนไขบังคับก่อนของแผนฟื้นฟูฯ
ได้เงื่อนไขสำคัญที่บริษัทฯ ไม่สามารถบรรลุได้คือการ จัดหาเงินทุนหมุนเวียนจำนวน 100 ล้านบาท
บริษัทฯ จึง เห็นว่าควรมีการแก้ไขแผนฟื้นฟูกิจการ
โดยได้มีการเสนอต่อที่ประชุมคณะกรรมการเจ้าหนี้ ซึ่งคณะกรรมการเจ้าหนี้ก็เห็นพ้องด้วย
และบริษัทฯ ได้เสนอแผนที่จะแก้ไขให้คณะกรรมการเจ้าหนี้พิจารณามาเป็นลำดับ
จนได้ข้อสรุปที่ค่อนข้างสมบูรณ์แล้ว อย่างไรก็ตามปัจจุบันบริษัทฯ
อยู่ระหว่างการจัดทำรายละเอียดของแผนที่ต้องการแก้ไขให้เสร็จสมบูรณ์
ซึ่งเนื้อหาของแผนฉบับแก้ไขอาจเปลี่ยนแปลงได้ ทั้งนี้บริษัทฯ จะต้องแก้ไขแผนฟื้นฟูฯ
และดำเนินการตามเงื่อนไขบังคับก่อนให้เสร็จภายในวันที่ 16 ตุลาคม 2547 ซึ่งเป็นวันที่บริษัทฯ
ได้ขอขยายระยะเวลาไว้กับคณะกรรมการเจ้าหนี้ครั้งล่าสุด ปัจจัยเหล่านี้
เป็นเหตุให้สงสัยอย่างมากว่าบริษัทฯ และบริษัทย่อยอาจไม่สามารถดำเนินงานต่อเนื่องได้
งบการเงินสำหรับปี สิ้นสุดวันที่ 30 มิถุนายน 2547 และ 2546
ได้จัดทำขึ้นตามหลักการบัญชีที่รับรองทั่วไป
โดยถือตามข้อสมมติฐานทางบัญชีที่ว่ากิจการจะดำเนินงานต่อเนื่อง
ดังนั้นจึงไม่ได้ปรับปรุงมูลค่าสินทรัพย์ในราคาที่อาจขายได้
และไม่ได้ปรับปรุงหนี้สินตามจำนวนเงินที่จะต้องจ่ายคืนและจัดประเภทบัญชีใหม่
ซึ่งอาจจำเป็นถ้าบริษัทฯ และบริษัทย่อยไม่สามารถดำเนินงานต่อเนื่องได้

นโยบายบัญชีที่สำคัญ

การรับรู้รายได้และค่าใช้จ่าย

บริษัทบันทึกรายได้และค่าใช้จ่ายตามเกณฑ์คงค้าง

รายได้จากค่าบริการ

รายได้ค่าบริการให้เช่าเทปและซีดี วีดีโอ รับรู้เมื่อมีการให้เช่าแก่สมาชิก

เงินลงทุนชั่วคราว

เป็นเงินลงทุนในหลักทรัพย์ในความต้องการของตลาดซึ่งจัดประเภทเป็นหลักทรัพย์เผื่อขายแสดงในมูลค่ายุติธรรมรายการกำไร(ขาดทุน)
ที่ยังไม่เกิดขึ้นจากการเปลี่ยนแปลงมูลค่าของเงินลงทุน แสดงไว้ในส่วนของผู้ถือหุ้น

ค่าเผื่อหนี้สงสัยจะสูญ

บริษัทตั้งค่าเผื่อหนี้สงสัยจะสูญจากลูกหนี้ที่คาดว่าจะเรียกเก็บเงินไม่ได้
โดยพิจารณาและวิเคราะห์สถานะของลูกหนี้แต่ละรายประกอบ

สินค้าคงเหลือ

สินค้าคงเหลือ – สินค้าสำเร็จรูปแสดงในราคาทุนถัวเฉลี่ยหรือมูลค่าสุทธิที่จะได้รับที่ต่ำกว่า
สุทธิจากค่าเผื่อสินค้าเสื่อมคุณภาพและเสียหายที่ฝ่ายบริหารประมาณขึ้น
วัสดุและเมล็ดพันธุ์แสดงในราคาทุนถัวเฉลี่ย

สินค้าคงเหลือ – เศษเหล็กและสินค้าสำเร็จรูปอื่นแสดงในราคาทุนถัวเฉลี่ย
หรือมูลค่าสุทธิที่จะได้รับที่ต่ำกว่า การคำนวณราคาทุนของเศษเหล็ก
ใช้ผลคูณปริมาณของสินค้าคงเหลือโดยประมาณ ณ วันสิ้นปีกับราคาทุนถัวเฉลี่ยต่อหน่วย

เงินลงทุนในกิจการที่เกี่ยวข้องกัน

เงินลงทุนในบริษัทย่อยและบริษัทร่วม แสดงตามวิธีส่วนได้เสีย

เงินลงทุนระยะยาวที่เป็นเงินลงทุนในตราสารทุนในความต้องการของตลาดซึ่งถือเป็นหลักทรัพย์เผื่อขาย
แสดงในมูลค่ายุติธรรม รายการกำไร (ขาดทุน)
ที่ยังไม่เกิดขึ้นจากการเปลี่ยนแปลงมูลค่าของเงินลงทุน แสดงไว้ในส่วนของผู้ถือหุ้น

เงินลงทุนระยะยาวที่เป็นเงินลงทุนในตราสารหนี้ที่ไม่อยู่กับความต้องการของตลาด
ซึ่งบริษัทถือเป็นเงินลงทุนทั่วไปแสดงด้วยราคาทุนปรับลดด้วยเผื่อการด้อยค่าของเงินลงทุน

ที่ดิน อาคารและอุปกรณ์

ที่ดิน อาคารและเครื่องจักรรับรู้เริ่มแรกด้วยราคาทุน ต่อมาแสดงด้วยราคาตลาดที่มีการประเมินโดยผู้ประเมินราคาอิสระ ส่วนที่เพิ่มขึ้นของราคาที่ประเมินใหม่ของสินทรัพย์แสดงอยู่ในส่วนของผู้ถือหุ้น เว้นแต่ส่วนเพิ่มนั้นเป็นการเพิ่มของราคาตามบัญชีหลังจากที่เคยตีราคาลดลงในงวดก่อนและได้บันทึกยอดที่ลดลงเป็นผลขาดทุนไปแล้วในงบกำไรขาดทุน ส่วนเพิ่มดังกล่าวจะบันทึกในงบกำไรขาดทุน ส่วนที่ลดลงของมูลค่าทรัพย์สินจะถือเป็นค่าใช้จ่ายในงวดนั้นเว้นแต่เป็นการลดลงจากราคาที่ตีเพิ่มในงวดก่อน ซึ่งได้บันทึกไว้ในบัญชีส่วนเกินทุนจากการตีราคาสินทรัพย์ บริษัทฯ จะนำส่วนที่ลดลงนั้นไปลดยอดบัญชีส่วนเกินทุน บริษัทฯ จะโอนส่วนเกินทุนไปยังกำไร(ขาดทุน)สะสม โดยตรงเมื่อส่วนเกินทุนนั้นถือเป็นรายการที่เกิดขึ้นแล้ว และทรัพย์สินที่ตีราคาเพิ่มจะคำนวณค่าเสื่อมจากราคาที่ตีใหม่

อุปกรณ์และยานพาหนะแสดงในราคาทุน

ค่าเสื่อมราคาคำนวณโดยวิธีเส้นตรง ตามอายุการใช้งานของสินทรัพย์ดังต่อไปนี้

อาคาร 20 ปี

เครื่องจักร 10-15 ปี

อุปกรณ์ 10 ปี

ยานพาหนะ 5 ปี

สินทรัพย์มีไว้ให้เช่า

สินทรัพย์มีไว้ให้เช่าซึ่งรวมอยู่ในที่ดิน อาคารและอุปกรณ์ ได้แก่ ภาพยนตร์วีดีโอเทปแสดงในราคาทุน
ค่าเสื่อมราคา โดยวิธีเส้นตรงตามเกณฑ์อายุการใช้งานโดยประมาณ 5 ปี

ค่าเผื่อการด้อยค่าของสินทรัพย์

ค่าเผื่อการด้อยค่าของสินทรัพย์ คือ
จำนวนของมูลค่าตามบัญชีที่สูงกว่ามูลค่าที่คาดว่าจะได้รับคืนของสินทรัพย์
ซึ่งจะบันทึกเป็นผลขาดทุนจากการด้อยค่าในงบกำไรขาดทุน
และเมื่อมีข้อบ่งชี้แสดงให้เห็นว่ารายการขาดทุนจากการด้อยค่านั้นได้ลดลงอย่างเป็นสาระสำคัญ
จะบันทึกเป็นรายการขาดทุนของการด้อยค่ากลับบัญชี ซึ่งแสดงในงบกำไรขาดทุน

สิทธิการเช่า

สิทธิการเช่าแสดงในราคาทุนสุทธิจากการตัดจ่ายตามระยะเวลาของสัญญาเช่า

ดอกเบี้ยจ่ายรอตัดบัญชี

ได้แก่ดอกเบี้ยจ่ายจากการเช่าซื้อรถยนต์มีกำหนดตัดจ่ายโดยวิธีเส้นตรงตามเกณฑ์เงินงวดที่ถึงกำหนดชำระ

ค่าธรรมเนียมรอตัดจ่าย

ค่าธรรมเนียมรอตัดจ่ายประกอบด้วย
ค่าธรรมเนียมเกี่ยวกับการพัฒนาและการจัดการเพื่อดำเนินการเปิดสาขา
และค่าการใช้สิทธิในเครื่องหมายการค้า ซึ่งมีกำหนดตัดจ่ายโดยวิธีเส้นตรงภายในระยะเวลา 20 ปี

เงินมัดจำรับค่าสมาชิก

เงินมัดจำรับค่าสมาชิกเป็นเงินมัดจำรับค่าสมาชิกเพื่อให้เช่าภาพยนตร์วีดีโอเทป

รายได้รับล่วงหน้าสิทธิการเช่า

รายได้รับล่วงหน้าสิทธิการเช่ารับรู้เป็นรายได้โดยวิธีเส้นตรงตามระยะเวลาการให้เช่า 10 ปี

สัญญาเช่าการเงิน

สัญญาเช่าซึ่งความเสี่ยงและผลตอบแทนของความเป็นเจ้าของทั้งหมดได้โอนไปให้ผู้ครอบครองทรัพย์สิน
จะถูกจัดเป็นสัญญาเช่าการเงิน
ซึ่งจะบันทึกเป็นรายจ่ายฝ่ายทุนตามมูลค่ายุติธรรมสุทธิของสินทรัพย์ที่เช่าหรือมูลค่าปัจจุบันสุทธิของจำนวนเงินที่ต้องจ่ายตามสัญญาเช่า
แล้วแต่จำนวนใดจะต่ำกว่า
โดยจำนวนเงินที่ต้องจ่ายจะแบ่งเป็นส่วนของหนี้สินและค่าใช้จ่ายทางการเงิน
เพื่อให้จำนวนเงินที่ต้องจ่ายในแต่ละงวดมีจำนวนคงที่
ค่าเช่าซึ่งต้องจ่ายตามภาระผูกพันหักกับค่าใช้จ่ายทางการเงินจะบันทึกเป็นหนี้สินภายใต้สัญญาเช่าการเงิน
ส่วนดอกเบี้ยจ่ายจะบันทึกในงบกำไรขาดทุนตลอดอายุของสัญญาเช่า
สินทรัพย์ภายใต้สัญญาเช่าการเงินจะคิดค่าเสื่อมราคาตลอดอายุของการใช้ทรัพย์สินนั้น

บัญชีที่เป็นเงินตราต่างประเทศ

บัญชีที่เป็นเงินตราต่างประเทศแปลงค่าเป็นเงินบาทโดยใช้อัตราแลกเปลี่ยน ณ วันที่เกิดรายการ

สินทรัพย์และหนี้สินที่เป็นเงินตราต่างประเทศ ณ วันสิ้นปี
แปลงค่าเป็นเงินบาทโดยใช้อัตราแลกเปลี่ยน ณ
วันนั้นกำไรขาดทุนจากการแปลงค่าแสดงรวมไว้ในงบกำไรขาดทุน

กำไรต่อหุ้นขั้นพื้นฐาน

กำไร(ขาดทุน)สุทธิต่อหุ้น ที่แสดงไว้ในงบกำไรขาดทุนเป็นกำไร(ขาดทุน)สุทธิ สำหรับปี
ด้วยจำนวนของหุ้นสามัญที่ออกอยู่ ณ วันสิ้นปี จำนวน 165,000,000 หุ้น